CELEX: 52012PC0235
Language: hu
Date: 2012-05-25
Title: Javaslat A TANÁCS HATÁROZATA az Európai Uniónak az EGT Vegyes Bizottságban az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításáról elfogadandó álláspontról

|
			
		
		
		52012PC0235
		
			Javaslat A TANÁCS HATÁROZATA az Európai Uniónak az EGT Vegyes Bizottságban az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításáról elfogadandó álláspontról /* COM/2012/0235 final - 2012/0119 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A belső piac működéséhez szükséges
jogbiztonság és homogenitás biztosítása érdekében az EGT Vegyes Bizottságnak az
összes vonatkozó uniós jogszabály elfogadását követően azokat a
lehető leghamarabb bele kell foglalnia az EGT-megállapodásba, valamint
lehetővé kell tennie az EGT-tag EFTA-államok számára, hogy részt vegyenek
az EGT-vonatkozású uniós fellépésekben, tevékenységekben vagy programokban.
Az EGT-megállapodás 78. cikke előírja, hogy a
Szerződő Felek megteszik a szükséges lépéseket annak érdekében, hogy
megerősítsék és bővítsék az együttműködést többek között a
szociálpolitika terén folyó uniós tevékenységek keretében. 
2.           AZ ÉRDEKELTEKKEL FOLYTATOTT
KONZULTÁCIÓK EREDMÉNYEI ÉS HATÁSVIZSGÁLATOK
1.           Az EGT Vegyes Bizottságának
határozattervezete (a javasolt tanácsi határozathoz csatolva) az Európai
Gazdasági Térségről szóló megállapodás 31. jegyzőkönyvének (egyes, a
négy alapszabadságon kívül eső területeken folytatott
együttműködésről) módosítására irányul, annak érdekében, hogy
kiterjessze a Szerződő Felek együttműködését a munkavállalók
szabad mozgására, a szociális biztonsági rendszerekre és a migráns
munkavállalókra vonatkozó intézkedések koordinálására, beleértve a harmadik
országokból érkező migráns munkavállalókat. 
2.           E módosítás célja annak
biztosítása, hogy az EFTA-államok 2012. január 1-jétől részt vegyenek az
Európai Unió 2012. pénzügyi évre szóló általános költségvetésébe bejegyzett,
következő költségvetési tételekhez kapcsolódó cselekvésekben: 04 01 04 08
költségvetési tétel: „A munkavállalók szabad mozgása, a szociális biztonsági
rendszerek és a migráns munkavállalókra, többek között a harmadik országokból
érkező migráns munkavállalókra vonatkozó intézkedések összehangolása –
Igazgatási kiadások” és 04 03 05 költségvetési tétel: „A
munkaerő szabad áramlása, a társadalombiztosítási rendszerek és a migráns
munkavállalókra vonatkozó intézkedések koordinálása, beleértve a harmadik
országból érkező migráns munkavállalókat”. 
3.           A 79. cikk (3) bekezdésének
értelmében és az EGT-megállapodás 80. cikkének sérelme nélkül ezen
együttműködésre a megállapodás VII. része (Intézményi rendelkezések)
alkalmazandó. 
3.           A JAVASLAT JOGI ELEMEI
Az Európai Gazdasági Térségről szóló
megállapodás végrehajtására vonatkozó rendelkezésekről szóló 2894/94/EK
tanácsi rendelet 1. cikkének (3) bekezdése úgy rendelkezik, hogy a Tanács a
Bizottság javaslata alapján kialakítja az ilyen határozatokról az Unió nevében
elfogadandó álláspontját. 
A Bizottság benyújtja az EGT Vegyes Bizottság
határozattervezetét a Tanácsnak az Unió álláspontjaként történő
elfogadásra. A Bizottság reményét fejezi ki, hogy ezt az álláspontot a
lehető leghamarabb elő tudja terjeszteni az EGT Vegyes Bizottságban.
2012/0119 (NLE)
Javaslat
A TANÁCS HATÁROZATA
az Európai Uniónak az EGT Vegyes Bizottságban
az Európai Gazdasági Térségről szóló megállapodás 31. jegyzőkönyvének
(egyes, a négy alapszabadságon kívül eső területeken folytatott
együttműködésről) módosításáról elfogadandó álláspontról

AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 46. és 48.
cikkére, valamint 218. cikke (9) bekezdésére,
tekintettel az Európai Gazdasági
Térségről szóló megállapodás végrehajtására vonatkozó
rendelkezésekről szóló, 1994. november 28-i 2894/94/EK tanácsi rendeletre[1] és különösen annak 1. cikkének
(3) bekezdésére,
tekintettel az Európai Bizottság
javaslatára,
mivel:
(1)       Az Európai Gazdasági
Térségről szóló megállapodás (a továbbiakban: az EGT-megállapodás) 31.
jegyzőkönyve egyes, a négy alapszabadságon kívül eső területeken
folytatott együttműködésre vonatkozó rendelkezéseket és szabályokat
tartalmaz.
(2)       Helyénvaló a megállapodás
szerződő felei közötti együttműködés kiterjesztése a
munkavállalók szabad mozgására, a szociális biztonsági rendszerekre és a
migráns munkavállalókra vonatkozó intézkedések koordinálására, beleértve a
harmadik országokból érkező migráns munkavállalókat. 
(3)       A megállapodás 31.
jegyzőkönyvét ezért módosítani kell annak érdekében, hogy lehetővé
váljon ez a kibővített együttműködés.
(4)       Az Unió által az EGT Vegyes
Bizottságban képviselendő álláspontnak a mellékelt határozattervezeten kel
alapulnia,
ELFOGADTA EZT A HATÁROZATOT: 
1. cikk
Az Európai Uniónak az EGT Vegyes Bizottságban
az EGT-megállapodás 31. jegyzőkönyvének tervezett módosításával
kapcsolatosan képviselendő álláspontjának az e határozathoz mellékelt EGT
vegyes bizottsági határozattervezeten kell alapulnia.
2. cikk
Ez a határozat elfogadása napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET 
Tervezet
(2012.03.05.)
AZ
EGT VEGYES BIZOTTSÁG 
[…] HATÁROZATA
az
Európai Gazdasági Térségről szóló megállapodás 31. jegyzőkönyvének
(egyes, a négy alapszabadságon kívül eső területeken folytatott
együttműködésről) módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodás kiigazításáról szóló jegyzőkönyvvel
módosított, az Európai Gazdasági Térségről szóló megállapodásra (a
továbbiakban: a megállapodás) és különösen annak 86. és 98. cikkére,
mivel:
(1)                   
A megállapodás 31. jegyzőkönyvét a […]-i […/…]
EGT vegyes bizottsági határozat[2]
módosította.
(2)                   
Helyénvaló a megállapodás szerződő felei
közötti együttműködés kiterjesztése a munkavállalók szabad mozgására, a
szociális biztonsági rendszerekre és a migráns munkavállalókra vonatkozó
intézkedések koordinálására, beleértve a harmadik országokból érkező
migráns munkavállalókat.
(3)                   
Ezért módosítani kell a megállapodás 31.
jegyzőkönyvét annak érdekében, hogy a kibővített együttműködés
2012. január 1-jei kezdettel lehetővé váljon,
ELFOGADTA EZT A HATÁROZATOT:
1. cikk
A megállapodás 31. jegyzőkönyvének 5.
cikke a következőképpen módosul:
1.           A (11) bekezdés után a
következő bekezdést kell beilleszteni:
„(12) 2012. január 1-jétől az EFTA-államok
részt vesznek az Európai Unió 2012-es pénzügyi évre szóló általános
költségvetésébe bejegyzett, következő költségvetési tételekhez kapcsolódó
cselekvésekben:
–        04 01 04 08. költségvetési
tétel: «A munkavállalók szabad mozgása, a szociális biztonsági rendszerek
és a migráns munkavállalókra, többek között a harmadik országokból érkező
migráns munkavállalókra vonatkozó intézkedések összehangolása – Igazgatási
kiadások»,
–        04 03 05. költségvetési
tétel: «A munkaerő szabad áramlása, a társadalombiztosítási rendszerek
és a migráns munkavállalókra vonatkozó intézkedések koordinálása, beleértve a
harmadik országból érkező migráns munkavállalókat».”
2.           Az (5) bekezdésben a „2009. január
1-jétől részt vesznek a tizenkettedik francia bekezdésben említett
programban” szöveg helyébe a „2009. január 1-jétől részt vesznek a
tizenkettedik francia bekezdésben említett programban, valamint 2012. január
1-jétől részt vesznek a tizenkettedik francia bekezdésben említett, a
2012-es pénzügyi évre vonatkozó költségvetési tételekből finanszírozott
cselekvésekben” szöveg lép.
3.           A (6) és (7) bekezdésben
szereplő „(8) bekezdés” szöveg helyébe a „(8) és
(12) bekezdés” szöveg lép.
2. cikk
Ez a határozat azt a napot követő napon
lép hatályba, hogy az EGT Vegyes Bizottság a megállapodás 103. cikkének (1)
bekezdésében előírt utolsó bejelentést megkapta*.
Ezt a határozatot 2012. január 1-jétől
kell alkalmazni.
3. cikk
Ezt a határozatot az Európai Unió Hivatalos
Lapjának EGT-re vonatkozó részében és EGT-kiegészítésében ki kell hirdetni.
Kelt Brüsszelben, […]-án/-én.
            az EGT Vegyes Bizottság
részéről
            az
elnök
            
            
            
            az EGT Vegyes Bizottság
            titkárai
[1]               HL L 305., 1994.11.30.,
6. o. 
[2]               HL L …
*               [Alkotmányos követelmények fennállását nem jelezték.] [Alkotmányos
követelmények fennállását jelezték.]